Mpanda ngazi hushuka

MPANDA NGAZI HUSHUKA! 

Katika kitongoji cha Mambokesho, paliondokea familia ya Mzee Tumbokarai. Mzee huyu alikuwa na wana wawili wa kiume, watatu wa kike pamoja na mke mmoja. Familia hii ilikuwa maskini kupindukia. Waliishi katika kijumba kidogo kilichotengenezwa kwa nyasi, udongo na samadi ya ng'ombe. Kijumba hicho kilijengwa juu ya shamba dogo la ekari moia na nusu. Katika shamba hilo, walipanda mimea kama vile mboga, mahindi na maharagwe ambayo walitegemea mazao yao kwa chakula. Licha ya umaskini wao, waliishi kwa furaha na umoja. 

Wana wa Mzee Tumbokaran walikuwa watoto ambao waliwaheshimu wenzao wakubwa kwa wadogo. Kule kitongojini, walitumiwa kama mfano mwema kwa watoto ambao hawakuwa na adabu. Walipenda sana kwenda shuleni ili waelimike na baadaye kufaidika na kuwasaidia wavyele wao.  Watoto hao walifanya kazi zao za ziada na za darasani kwa umakini sana. Kila walipofanya mitihani, walinyakua nambari ya kwanza katika kila darasa walilokuwa. 

Wavyele wao walijaribu kadri wawezavyo kuwalipia karo ya shule ili wasibaki nyuma masomoni wanaporudishwa nyumbani. Walijaribu kadri ya uwezo wao lakini Amani, aliyekuwa akifungua mimba, alipohitimu darasa la nane, gharama ya kulipa karo iliongezeka. Wazazi wake waliamua 
kumsomesha kwanza ndipo atakapowasomesha ndugu zake baadaye. Waliwasihi ndugu zake wasalie ngumbani ili pesa zote wanazopata kwa kuuza mazao yao kidogo ziweze kulipa karo yake. Wote walikubali wito huo naye Amani akaendelea na masomo yake. 

Alipofanya mitihani wa mwisho wa kitaifa, alipata alama zilizomfanya kusifiwa na wengi na kupata masomo ya bure kutoka serikalini. Mzee Tumbokarai alifurahia sana na kumpongeza mwanawe aliyefanya nyota yake ingae gizani. Mle serikalini, mbunge wa kitongoji chao aliahidi kumsomesha na kugharamia chochote ambacho angetaka mpaka wakati ambapo angehitimu. Amani na familia yake walifurahia sana na kumshukuru mbunge huyo kwa kujitolea kumsomesha. 

Amani alipelekwa katika shule ya upili ya Maisha Bora. Mle shuleni, alipata elimu iliyomfaidi sana na kumwezesha kujua mengi ambayo hakuyajua. Amani naye hakulegeza kamba masomoni bali alijikaza kisabuni na kutia bidii, kila wakati alikuwa vitabuni akisoma na kupata kuelewa alichosoma. Wakati  wake wa mapumziko, alienda maktabani kusoma vitabu vya hadithi, vilivyomwezesha kuandika insh za kufana sana. Katika lugha ya Kiswahili na Kiingereza alikuwa bingwa. Katika somo la Bayolojia na 
la Kemia hakuachwa nyuma. 

Baada ya miaka minne, alifanya mtihani wa kitaifa na kupita. Amani pamoja na familia yake wailisherehekea kupita kwake. Alisifiwa sana na wengi na kupongezwa kwa kupewa zawadi kem kem kama vile viatu na nguo. 


Alijiunga na wanafunzi wa chuo kikuu cha Kenyatta na kusomea udaktari kwa miaka minne. Baada ya hapo, alipata kazi katika hospitali ya Aga Khan. Katika kazi hiyo alifandika kwa kulipwa mshahara wa pesa ngingi sana. Alipewa mshahara wa shilingi laki mia moja kila mwezi. 

Pesa hizo zilimfanya atajirike na kuanza kuwadharau wenzake. Amani alianza kuwa na kiburi na kuwadhihaki wale waliokuwa chini yake. Aliwaambia wafanyakazi wenzake kuwa bila yeye hawangeweza kufanya chochote. Alijigamba kila wakati na kuwa na maringo kama tausi. 

Wavyele wake walipomnasihi awasomeshe ndugu zake, Amani aliwapa kisogo na kuwaambia kuwa hangekubali adinasi yeyote afaidike kutoka kwa jasho lake. Walijaribu kadri ya uwezo wao lakini majaribio yao yaliambulia patupu. Amani alimea pembe na kuwa mkatili kupindukia. Wavyele wake walihofia kuwa angewatendea kitendo kibaya. 

Baada ya miaka miwili, Amani alifutwa kazi na waziri wa afya kwa matendo maovu aliyokuwa akifanya. Alikuwa akiwashughulikia wagonjwa vibaya na kuwapa dawa ambayo hayakufaa. Hapo ndipo umaskini wake ukaanza. Alitumia pesa zote kwa kunywa pombe haramu iliyodhohofisha afya 
yake. Pesa zilipoisha, wala hakuwa na la kufanya. Hapo ndipo alipogundua kuwa alikuwa akitenda matendo ambayo hayakupendeza kamwe. 

Aliamua kurudi kwa wavyele wake na kuwaomba msamaha kwa kweli, mpanda ngazi hushuka.